KOMMISSIONENS BESLUTNING

af 30. november 1999

om godkendelse af de kontrolprogrammer for forebyggelse af zoonoser, som medlemsstaterne har indsendt for 2000, og om fastsættelse af EF-tilskuddet

(meddelt under nummer K(1999) 3985)

(kun de danske, engelske og finske udgaver er autentiske)

(2000/4/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 94/370/EF(2), særlig artikel 24, stk. 6, artikel 29 og artikel 32, og

ud fra følgende betragtninger:

(1) I afsnit III, kapitel 2, i beslutning 90/424/EØF er det fastsat, at EF kan yde et finansielt tilskud til kontrol med henblik på forebyggelse af zoonoser.

(2) Medlemsstaterne har indsendt deres programmer for forebyggelse af zoonoser.

(3) Disse programmer står på listen over de programmer for udryddelse og overvågning af dyresygdomme, hvortil der kan ydes EF-tilskud i 2000, jf. Kommissionens beslutning 1999/702/EF(3).

(4) Programmerne er vigtige for, at EF's dyre- og folkesundhedsmæssige mål kan nås, og derfor bør EF-tilskuddet fastsættes til 50 % af de udgifter, som de pågældende medlemsstater har afholdt til foranstaltningerne, dog med et maksimumsbeløb for hvert program.

(5) EF-tilskuddet ydes kun, hvis foranstaltningerne gennemføres, og myndighederne indsender alle nødvendige oplysninger inden for de fastsatte tidsfrister.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Det program for overvågning og bekæmpelse af salmonella hos avlsfjerkræ, som Danmark har indsendt, godkendes for perioden 1. januar-31. december 2000.

2. EF-tilskuddet fastsættes til 50 % af de udgifter i forbindelse med programmets gennemførelse, dog højst 400000 EUR, som Danmark har haft:

- enten til destruktion af avlsfjerkræ eller som følge af forskellen mellem avlsfjerkræets anslåede værdi og indtægterne fra salget af det varmebehandlede kød af dette fjerkræ

- til destruktion af inkuberede rugeæg

- enten til destruktion af ikke-inkuberede rugeæg eller som følge af forskellen mellem de ikke-inkuberede rugeægs anslåede værdi og indtægterne fra salget af de varmebehandlede ægprodukter fremstillet af disse æg.

Artikel 2

1. Det program for overvågning og bekæmpelse af salmonella hos avlsfjerkræ, som Irland har indsendt, godkendes for perioden 1. januar-31. december 2000.

2. EF-tilskuddet fastsættes til 50 % af de udgifter i forbindelse med programmets gennemførelse, dog højst 50000 EUR, som Irland har haft:

- enten til destruktion af avlsfjerkræ eller som følge af forskellen mellem avlsfjerkræets anslåede værdi og indtægterne fra salget af det varmebehandlede kød af dette fjerkræ

- til destruktion af inkuberede rugeæg

- enten til destruktion af ikke-inkuberede rugeæg eller som følge af forskellen mellem de ikke-inkuberede rugeægs anslåede værdi og indtægterne fra salget af de varmebehandlede ægprodukter fremstillet af disse æg.

Artikel 3

1. Det program for forebyggelse af kontaminering af levnedsmidler med enterohæmoragisk Escherichia coli (EHEC), som Finland har indsendt, godkendes for perioden 1. januar-31. december 2000.

2. EF-tilskuddet fastsættes til 50 % af Finlands udgifter til programmets gennemførelse, dog højst 125000 EUR.

Artikel 4

EF-tilskuddet til de programmer, der er nævnt i artikel 1-3, ydes, forudsat:

a) at de berørte medlemsstater sætter de nødvendige love og administrative bestemmelser til programmets gennemførelse i kraft senest den 1. januar 2000

b) at der til Kommissionen hver fjerde måned indsendes en rapport om programmets forløb og de afholdte udgifter senest fire uger efter hver rapporteringsperiodes udløb

c) at der til Kommissionen senest den 1. juni 2001 indsendes en endelig rapport om den tekniske gennemførelse af programmet ledsaget af udgiftsbilag

og forudsat, at EF's veterinærlovgivning er blevet overholdt.

Artikel 5

1. Kommissionen kan i samarbejde med de nationale myndigheder foretage kontrol på stedet for at sikre sig, at foranstaltningerne er blevet gennemført og udgifterne afholdt.

Kommissionen underretter medlemsstaterne om resultatet af sådan kontrol.

2. Artikel 8 og 9 i Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(4) finder tilsvarende anvendelse.

3. EF-tilskuddet ydes kun, hvis programmerne rent faktisk er blevet gennemført efter EF-bestemmelserne.

Artikel 6

Denne beslutning er rettet til Kongeriget Danmark, Irland og Republikken Finland.

Udfærdiget i Bruxelles, den 30. november 1999.

På Kommissionens vegne

David BYRNE

Medlem af Kommissionen

(1) EFT L 224 af 18.9.1990, s. 19.

(2) EFT L 168 af 2.7.1994, s. 31.

(3) EFT L 276 af 27.10.1999, s. 19.

(4) EFT L 160 af 26.6.1999, s. 103.